
Ministru kabineta noteikumi Nr. 645
Rīgā 2024. gada 15. oktobrī (prot. Nr. 44 21. §)
Grozījumi Ministru kabineta 2002. gada 27. decembra noteikumos Nr. 610 "Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas"
Izdoti saskaņā ar Epidemioloģiskās drošības likuma
38.1 panta pirmo daļu
· Izdarīt Ministru kabineta 2002. gada 27. decembra noteikumos Nr. 610 "Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas" (Latvijas Vēstnesis, 2003, 2., 106. nr.; 2006, 141. nr.; 2008, 36. nr.; 2013, 178. nr.; 2015, 162. nr.; 2020, 104. nr.) šādus grozījumus:
· 1. Papildināt ar 6.1 punktu šādā redakcijā:
· "6.1 Lai nepieļautu infekcijas slimību izplatību izglītības iestādē, izglītojamais neapmeklē izglītības iestādi, ja viņam ir akūtas infekcijas slimības pazīmes (caureja, vemšana, ādas, gļotādas vai acu ābolu dzelte, paaugstināta ķermeņa temperatūra, infekciozas izcelsmes izsitumi)."
· 2. Izteikt 29. punktu šādā redakcijā:
· "29. Tualetē ir tualetes papīrs vai salvetes, šķidrās ziepes vai cits roku mazgāšanas līdzeklis, roku žāvēšanas vai susināšanas ierīce vai līdzeklis. Izglītības iestādē ir pieejamas higiēniskās paketes ar vismaz vidēju uzsūktspēju."

